Toe & Nou: NG Moederkerk, Wellington | Weg
Toe & Nou: NG Moederkerk, Wellington
Die presiese datum van die"toe"-foto is nie bekend nie, maar dit is beslis voor 1928 geneem, omdat die kerk se dak nog nie gelig is nie. Kerkstraat is in 1930 geteer en breër gemaak in 1955. Die kroningsboog en ingang na Victoria Jubilee Park is heel links op die foto.
Dis onmoontlik om die hengse roomkleurige kerk aan die bopunt van Kerkstraat op Wellington mis te kyk. Die hoë toring hou wag bokant die dorp terwyl die standbeeld van die bekende teoloog, Dr. Andrew Murray, vir jou loer uit die lug uit.
Murray was van 1871 tot 1906 predikant in die gemeente. Die beeld is in sittende posisie, waarskynlik omdat Murray in die laaste jare van sy bediening gesit het tydens sy preke ná 'n rugbesering.
Die bou van die 30 m hoë toring was natuurlik nie sonder drama nie. Party lidmate het teen 1890 (toe die kerk 50 jaar oud was) gevoel die kerk verdien 'n toring. Veral Albertus Malan, 'n wamaker en bekende inwoner van Wellington, het sterk gevoel oor die saak. Maar op 'n kerkraadsvergadering verloor die toringgroep met een stem.